પાંચ વર્ષ જેવો લાંબો સમય આપણી વચ્ચેથી પસાર થઇ ગયો છે છતાં કોઈ નિર્ણય હજુ તારા દ્વારા લેવામાં નથી આવ્યો. તું શું વિચારે છે ? શું કરવા માંગે છે ? એ મને કઈ ખબર નથી પડતી. જયારે લગ્ન કરવાનો નિર્ણય લીધો ત્યારે હું અને તું બે જ વ્યક્તિ હતાં. તો પછી આ છુટા પડવાના નિર્ણયમાં આ બધાની ક્યાં જરૂર પડી ? હશે, જે પણ તારા મનમાં ચાલતું હોય એ, પણ મારાથી હવે સહન નથી થતું. એકલો એકલો કેટલું સહન કરું? કેટલીકવાર એમ થાય છે કે મૃત્યુને વહાલું કરી લઉં પણ મને મારા માતા-પિતાનો વિચાર આવે છે. જો મારે કોઈ ભાઈ હોત તો હું આ પગલું ભરતા વિચાર ના કરતો પણ હું એક જ એમના ઘડપણનો સહારો છું. માટે આમ નથી કરી શકતો. પણ આ બધી વાત જવા દે, મારે તને થોડું સમજાવવું છે….